smcproject/ml-wiki-sentences huggingface dataset:
"ഏനുണ്ടോടി" ഏങ്ങണ്ടിയൂർ ചന്ദ്രശേഖരൻ സിതാര കൃഷ്ണകുമാർ 4:00 2.
"കാറ്റേ കാറ്റേ" റഫീക്ക് അഹമ്മദ് ജി. ശ്രീറാം , വൈക്കം വിജയലക്ഷ്മി 4:00 പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 2012 മികച്ച ചലച്ചിത്രം മികച്ച നടൻ – പൃഥ്വിരാജ് മികച്ച സംഗീതസംവിധായകൻ – എം. ജയചന്ദ്രൻ മികച്ച കലാസംവിധായകൻ – സുരേഷ് കൊല്ലം മികച്ച ഗായിക – സിതാര കൃഷ്ണകുമാർ പ്രത്യേക ജൂറി പരാമർശം – ജി. ശ്രീറാം പ്രത്യേക ജൂറി പരാമർശം – വൈക്കം വിജയലക്ഷ്മി വിവാദങ്ങൾ
ചിത്രത്തിൽ ജെ.സി.ഡാനിയലിനെ അംഗീകരിക്കണമെന്നും കേരള സർക്കാർ സഹായിക്കണമെന്നും ആവശ്യപ്പെട്ട് ചേലങ്ങാട്ട് ഗോപാലകൃഷ്ണൻ എന്ന കഥാപാത്രം സർക്കാരുദ്യോഗസ്ഥനായ രാമകൃഷ്ണ അയ്യർ ഐ.എ.എസിനെ സമീപിക്കുന്നതായി ചിത്രീകരിച്ചിട്ടുണ്ട് .
രാമകൃഷ്ണ അയ്യർ സഹായം നിരസിക്കുകയും "ഈ നാടാരെ " സഹായിക്കാനായി ഗോപാലകൃഷ്ണൻ എന്തിനാണ് ഉത്സാഹിക്കുന്നതെന്നും ചോദിക്കുന്നു.
ജെ.സി. ഡാനിയൽ തമിഴ്നാട്ടിലാണ് താമസിക്കുന്നത് എന്നതും ഇദ്ദേഹം എതിർക്കാനുള്ള കാരണമായി ചൂണ്ടിക്കാണിക്കുന്നുണ്ട്.
ചിത്രത്തിന്റെ പ്രിന്റ് തെളിവായി ഇല്ലാത്തതും രാമകൃഷ്ണ അയ്യർ ഉയർത്തിക്കാണിക്കുന്നു.
രാഷ്ട്രീയനേതൃത്വവും ഇദ്ദേഹത്തെ സഹായിക്കാനുള്ള അപേക്ഷയോട് അനുകൂല സമീപനമെടുക്കുകയില്ല എന്നും ആരുടെയും പേരെടുത്തുപറയാതെ ഇദ്ദേഹം വിശദീകരിക്കുന്നു.
ഈ ഭാഗം വിവാദത്തിനിടയാക്കുകയുണ്ടായി.
കരുണാകരന്റെ പേര് ചിത്രത്തിൽ പരാമർശിച്ചിട്ടില്ലെന്നും ചേലങ്ങാട് ഗോപാലകൃഷ്ണന്റെ പുസ്തകമാണ് കഥയ്ക്കായി ഉപയോഗിച്ചതെന്നും സംവിധായകൻ കമൽ പറഞ്ഞു
കെ.കരുണാകരന്റെ മകൻ കെ.മുരളീധരനാണ് ഈ വിവാദം ആദ്യം ആരംഭിച്ചത്.
തുടർന്ന് കേരള സാംസ്കാരിക വകുപ്പ് മന്ത്രി കെ.സി. ജോസഫ് , ചലച്ചിത്രനടൻ ജഗദീഷ് , മുൻ അഡീഷനൽ ചീഫ് സെക്രട്ടറി ബാബു പോൾ , ഫെഫ്ക  പ്രസിഡണ്ട് ബി. ഉണ്ണികൃഷ്ണൻ എന്നിവർ ഈ വാദത്തെ അനുകൂലിച്ചും എതിർത്തും രംഗത്തു വന്നു.
പിന്നീട് കെ. മുരളീധരൻ തന്നെ ഈ ചലച്ചിത്രത്തിൽ കെ. കരുണാകരനെക്കുറിച്ച് ചലച്ചിത്രത്തിൽ പരാമർശമില്ലെന്ന് പ്രതികരിച്ചു.
അതേ തുടർന്ന് ഈ വിവാദം അവസാനിച്ചതായും.
തന്റെ പ്രസ്താവന പിൻവലിച്ചതായി കെ.സി. ജോസഫും അഭിപ്രായപ്പെട്ടു .
തമിഴിൽ
ജെ.സി. ഡാനിയൽ എന്ന പേരിൽ ചിത്രത്തിന്റെ തമിഴ് പതിപ്പ് പുറത്തിറക്കുന്നുണ്ട്.
അവലംബം പുറത്തേക്കുള്ള കണ്ണികൾ മലയാളസംഗീതം ഡാറ്റാബേസിൽ നിന്ന് സെല്ലുലോയ്ഡ്
സെല്ല ഗണപതി ഇംഗ്ലീഷ് വിലാസം https://ml.wikipedia.org/wiki/Sella_ganapathy ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തമിഴ് കവിയും ബാലസാഹിത്യകാരനുമാണ് സെല്ല ഗണപതി .
2015 ൽ 'തേടൽ വേട്ടൈ' എന്ന കാവ്യ സമാഹാരത്തിന് കേന്ദ്ര സാഹിത്യ അക്കാദമിയുടെ ബാല സാഹിത്യ പുരസ്കാർ ലഭിച്ചു.
തമിഴ്‌നാട് പുതുക്കോട്ടൈ സ്വദേശിയായ സെല്ല ഗണപതി അൻപതു വർഷത്തിലേറെയായി തമിഴ് ബാലസാഹിത്യ രംഗത്തു സജീവമാണ്. 'കുഴന്തൈ കവിജ്ഞർ' അഴ വള്ളിയപ്പയുടെ സ്വാധീനത്താൽ കുട്ടികൾക്കായി എഴുതിത്തുടങ്ങി.
സിംഗപ്പൂരിലെ തമിഴ് പാഠപുസ്തകങ്ങളിൽ ഇദ്ദേഹത്തിന്റെ കവിതകൾ ഉൾപ്പെടുത്തിയിട്ടുണ്ട്.
കൃതികൾ 'തേടൽ വേട്ടൈ' അഴകു മയിൽ പൊരുമയിൻ പരിസു മണക്കും പൂക്കൾ വെള്ളൈ മുയൽ (1960) പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാല സാഹിത്യ പുരസ്കാർ (2015) അവലംബം ↑ ↑
സെല്ലപ്പൻ നിർമ്മല
1986 ൽ ഇന്ത്യയിൽ ആദ്യമായി എച്ച്ഐവി കണ്ടെത്തിയ ഒരു ഇന്ത്യൻ ഡോക്ടറാണ് സെല്ലപ്പൻ നിർമ്മല (ജനനം 1952 അല്ലെങ്കിൽ 1953).
1985 ൽ 32 വയസ്സുള്ള അവർ ചെന്നൈയിൽ (മദ്രാസ്) മൈക്രോബയോളജി വിദ്യാർത്ഥിനിയായി ജോലി ചെയ്യുകയായിരുന്നു.
പ്രബന്ധത്തിനായി രക്തസാമ്പിളുകൾ ശേഖരിച്ച് എച്ച്ഐവി പരിശോധനയ്ക്ക് വിധേയമാക്കി; പോസിറ്റീവ് പരീക്ഷിക്കുന്നതിനായി ഇന്ത്യയിൽ ശേഖരിച്ച ആദ്യത്തെ സാമ്പിളുകൾ അവയിൽ പെടുന്നു.
ഒരു പരമ്പരാഗത ഇന്ത്യൻ കുടുംബത്തിലാണ് നിർമ്മല വളർന്നത്, ഭർത്താവ് വൈദ്യശാസ്ത്ര ഗവേഷണത്തിന് പോകാൻ പ്രോത്സാഹിപ്പിച്ചു.
1982 ൽ ആരംഭിച്ച യുഎസിൽ എച്ച്ഐവി ഔപചാരികമായി ട്രാക്കുചെയ്യുന്നതിന് മറുപടിയായി അവളുടെ ഉപദേഷ്ടാവ് പ്രൊഫസർ സുനിതി സോളമനിൽ നിന്ന് വൈറസിനെക്കുറിച്ച് ഗവേഷണം നടത്താൻ അവർക്ക് ആശയം ഉണ്ടായിരുന്നു.
അക്കാലത്ത് എച്ച്ഐവി ഇപ്പോഴും രാജ്യത്ത് വിലക്കപ്പെട്ട വിഷയമായിരുന്നു.
മുംബൈയിൽ നിന്നും പൂനെയിൽ നിന്നും രക്തസാമ്പിളുകൾ ശേഖരിച്ചിരുന്നെങ്കിലും പോസിറ്റീവ് റിസൾട്ടൊന്നും ഉണ്ടായിരുന്നില്ല
ഉയർന്ന അപകടസാധ്യതയുണ്ടെന്ന് സംശയിക്കുന്ന ഗ്രൂപ്പുകളിൽ നിന്ന് 200 ഓളം രക്തസാമ്പിളുകൾ എടുക്കുന്നതിൽ ഗവേഷണ പദ്ധതി ഉൾപ്പെടുന്നു, ഇതിൽ 80 എണ്ണം നിർമ്മല ശേഖരിച്ചു.
ചെന്നൈയിൽ പരിശോധനാ സൗകര്യങ്ങളുടെ അഭാവം മൂലം 200 kilometres (120 mi) അകലെ വെല്ലൂരിലെ ക്രിസ്ത്യൻ മെഡിക്കൽ കോളേജിലും ആശുപത്രിയിലും അന്വേഷണം നടത്താൻ സോളമൻ ഒരുക്കി.
ഇന്ത്യയിൽ എച്ച്ഐവി സജീവമാണെന്ന് സാമ്പിളുകൾ സ്ഥിരീകരിച്ചു.
പ്രധാനമന്ത്രി രാജീവ് ഗാന്ധിയോടും തമിഴ്‌നാട് ആരോഗ്യമന്ത്രി എച്ച് വി ഹാൻഡെയോടും അറിയിച്ച വിവരങ്ങൾ ഇന്ത്യൻ മെഡിക്കൽ റിസർച്ച് കൗൺസിലിന് കൈമാറി.
എച്ച് ഐ വി പിന്നീട് രാജ്യത്ത് ഒരു പകർച്ചവ്യാധിയായി മാറി.
1987 മാർച്ചിൽ നിർമല തന്റെ പ്രബന്ധം, സർവൈലൻസ് ഫോർ എയ്ഡ്സ് ഇൻ തമിഴ്‌നാട് സമർപ്പിക്കുകയും പിന്നീട് ചെന്നൈയിലെ കിംഗ് ഇൻസ്റ്റിറ്റ്യൂട്ട് ഓഫ് പ്രിവന്റീവ് മെഡിസിൻ ആൻഡ് റിസർച്ചിൽ ചേരുകയും ചെയ്തു.
അവർ 2010 ൽ വിരമിച്ചു.
സെല്ലി ഗല്ലി ഇംഗ്ലീഷ് വിലാസം https://ml.wikipedia.org/wiki/Selly_Galley
ഘാനയിലെ നടിയും ടിവി അവതാരകയുമാണ് സെലോർം ഗാലി-ഫിയാവൂ എന്ന സെല്ലി ഗല്ലി.
1987 സെപ്റ്റംബർ 25-ന് ജനിച്ചു.
നിരവധി സിനിമകളിലെ വേഷങ്ങൾക്കും ബിഗ് ബ്രദർ ആഫ്രിക്കയുടെ എട്ടാം സീസണിലെ പങ്കാളിത്തത്തിനും അവർ പ്രധാനമായും അറിയപ്പെടുന്നു.
ഘാനയിലെ ഹിപ് ഹോപ് താരമായ പ്രയെ റ്റിയയെ വിവാഹം കഴിച്ചു.
സെല്യൂക്കിഡ് സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Seleucid_Empire
അലക്സാണ്ടറുടെ സാമ്രാജ്യത്തിന്റെ പിൻഗാമിയായി നിലവിൽ വന്ന ഒരു സാമ്രാജ്യമാണ്‌ സെല്യൂക്കിഡ് സാമ്രാജ്യം (കാലഘട്ടം: ബി.സി.ഇ. 312 – 63).
അലക്സാണ്ടറുടെ ഒരു സൈനികനും അലക്സാണ്ടറുടെ മരണശേഷം ബാബിലോണിന്റെ സത്രപ് ആയി നിയമിക്കപ്പെട്ട സെല്യൂക്കസ് ആണ്‌ ഈ സാമ്രാജ്യത്തിന്റെ സ്ഥാപകൻ.
സാമ്രാജ്യത്തിന്റെ പ്രതാപകാലത്ത് മദ്ധ്യ അനറ്റോളിയ, ലെവന്റ്, മെസപ്പൊട്ടാമിയ, പേർഷ്യ, ഇന്നത്തെ തുർക്ക്മെനിസ്താൻ, പാമിർ, പാകിസ്താന്റെ ഭാഗങ്ങൾ തുടങ്ങിയ പ്രദേശങ്ങൾ ഇതിന്റെ അധീനതയിലായിരുന്നു.
ഇന്നത്തെ ഇറാഖിലെ ബാഗ്ദാദിന് തെക്ക് ടൈഗ്രീസ് നദിയുടെ പടിഞ്ഞാറൻ തീരത്തുള്ള സെല്യൂക്ക്യയും ഇന്നത്തെ സിറിയയിലെ അന്ത്യോക്ക്യയും ആണ് ഈ സാമ്രാജ്യത്തിന്റെ തലസ്ഥാനനഗരങ്ങൾ.
സാമ്രാജ്യത്തിന്റെ ഉദയം സെല്യൂക്കസ് സെല്യൂക്കസ് നിക്കേറ്റർ
അലക്സാണ്ടറുടെ കീഴിലെ ഒരു സേനാനായകനായിരുന്ന സെല്യൂക്കസ്, അലക്സാണ്ടറുടെ മരണശേഷം, ബി.സി.ഇ.
321-ലെ ട്രിപാരഡൈസസ് വിഭജനപ്രകാരം ബാബിലോണിന്റെ സത്രപ് ആയി സെല്യൂക്കസ് നിയമിതനായി.
തുടർന്ന് ഏഷ്യാമൈനറിലെ സത്രപ് ആയിരുന്ന ആന്റിഗണസിന്റെ ഭീഷണി മൂലം സെല്യൂക്കസിന് ഈജിപ്തിലേക്ക് പലായനം ചെയ്യേണ്ടി വന്നെങ്കിലും ബി.സി.ഇ.
312-ൽ ഈജിപ്തിലെ ടോളമിയുടെ സഹായത്തോടെ ബാബിലോണിൽ തിരിച്ചെത്തി അധികാരം സ്ഥാപിച്ചു.
തുടർന്ന് പേർഷ്യ, മീഡിയ തുടങ്ങിയ സത്രപികളെല്ലാം പിടിച്ചെടുത്ത് സാമ്രാജ്യത്തിന് അടിത്തറ പാകി.
തുടർന്ന് തന്നെ തന്റെ മാസിഡോണിയൻ പ്രതിയോഗികളെ തോല്പ്പിച്ച് സെല്യൂക്കസ്, ഇറാനിയൻ പീഠഭൂമിയിലും അധികാരമുറപ്പിച്ചു.
പൗരസ്ത്യദേശത്ത് സെല്യൂക്കസ് തന്റെ അധികാരം പിടീമുറൂക്കുന്നതിനിടയിൽ ഈജിപ്തിലെ ടോളമസും, അനറ്റോളീയയിലെ ആന്റിഗണസും പടിഞ്ഞാറു നിന്ന് ഭീഷണീയുയർത്തിയതിനാൽ സെല്യൂക്കസിന്‌ പടീഞ്ഞാറോട്ട് ശ്രദ്ധ കേന്ദ്രീകരിക്കേണ്ടതായി വന്നു.
അതുകൊണ്ട് ഇന്ത്യയിലെ ചന്ദ്രഗുപ്തമൗര്യനുമായി ഒരു ഉടമ്പടിയിൽ ഏർപ്പെടേണ്ടി വന്നു.
303-ലെ ഈ സന്ധിയനുസരിച്ച് 500 ആനകൾക്ക് പകരമായി ഗാന്ധാരം , പാരോപനിസഡെ (ഇന്നത്തെ കാബൂൾ മേഖല), അറാകോസിയ (ഇന്നത്തെ കന്ദഹാർ മേഖല), ഗെദ്രോസിയ എന്നീ പ്രദേശങ്ങൾ ( ഏറിയയും - ഇന്നത്തെ ഹെറാത്ത് പ്രദേശം - ഈ പട്ടികയിൽ ഉൾപ്പെടുന്നതായും പറയപ്പെടുന്നു.) ചന്ദ്രഗുപ്തന്‌ അടിയറ വെക്കെണ്ടിവന്നു ‌.
301-ലെ ഇപ്സസ് യുദ്ധത്തിൽ ആന്റിഗണസിനെ പരാജയപ്പെടുത്തിയ സെല്യൂക്കസ്, വീണ്ടും കിഴക്കൻ പ്രദേശത്തെ ഗ്രീക്ക് മാസിഡോണിയൻ കോളനിവൽക്കരണശ്രമങ്ങൾ ശക്തിപ്പെടുത്തി.
കിഴക്ക്, സെല്യൂക്കസിന്റെ പ്രധാനപ്പെട്ട ശ്രദ്ധാകേന്ദ്രം ബാക്ട്രിയയും , മെസപ്പൊട്ടാമിയയിൽ നിന്ന് ബാക്ട്രിയയിലേക്കുള്ള പാതയിലെ നഗരങ്ങളുമായിരുന്നു.
സെല്യൂക്കസിന്റെ ഭരണത്തിന്റെ അവസാനസമയങ്ങളിൽ, അതായത് ബി.സി.ഇ.
281-261 കാലത്ത്, പുത്രനായിരുന്ന അന്തിയോക്കസ് ആയിരുന്നു കിഴക്കൻ ദേശങ്ങളിലെ പ്രതിനിധി.
പേർഷ്യൻ അക്കാമെനിഡ് സത്രപരപ്പോലെ അന്തിയോക്കസും ബാക്ട്രിയയിലായിരിക്കണം വസിച്സിരുന്നത് .
നഗരങ്ങളുടെ സ്ഥാപനം
തങ്ങളുടെ ഭരണകാലത്ത് സെല്യൂക്കസും പിൻ‌ഗാമികളും തങ്ങളുടെ ഭരണമേഖലയിൽ സ്ഥാപിക്കുകയും പുനസ്ഥാപിക്കുകയും ചെയ്യുകയും അവക്കെല്ലാം, അലക്സാണ്ട്രിയ, സെല്യൂക്യ, അപാമിയ, അന്ത്യോക്യ എന്നിങ്ങനെ പേരുകൾ നൽകുകയും ചെയ്തു.
ബാക്ട്രിയയിലേയും മാർഗിയാനയിലേയും നഗരങ്ങൾ, മുൻപ് അക്കാമെനിഡ് കാലത്തെ അപേക്ഷിച്ച് വളരെ വിസ്തൃതി പ്രാപിച്ചു.
മാർഗിയാനയിലെ നഗരത്തിന് അലക്സാണ്ട്രിയ എന്നായിരുന്നു പേര്
ബാക്ട്രിയയിലും സമീപപ്രദേശങ്ങളിലുമുള്ള ഗ്രീക്കുകാരുടെ കൈയേറ്റവും, നഗരവൽക്കരണവും, സ്ഥിരതാമസവും, ചുറ്റുപാടുമുള്ള മേഖലയിലെ സിഥിയൻ നാടോടിവർഗ്ഗക്കാർക്കിടയിൽ എതിർപ്പിന് കാരണമായി.
290-ൽ വടക്കു നിന്നുള്ള ചില സിഥിയൻ വർഗ്ഗക്കാർ മാർഗിയാനയിലേയും ഏറിയയിലേയും നഗരങ്ങൾ ആക്രമിച്ചു നശിപ്പിച്ചു.
ഇതിനെത്തുടർന്ന് ഇവരെ തുരത്തിയോടിച്ചെങ്കിലും ഇവരിൽ നിന്നുള്ള ഈ ഭീഷണി നിലനിന്നതിനാൽ പ്രധാനപ്പെട്ട കാർഷികകേന്ദ്രങ്ങൾക്കു ചുറ്റും വൻ മതിലുകൾ പണിയുന്ന രീതി, ഇതോടെ ഗ്രീക്കുകാർ ആരംഭിച്ചു.
ഇത്തരത്തിൽ മാർവ് മരുപ്പച്ചക്ക് ചുറ്റുമായി നിർമ്മിക്കപ്പെട്ട മതിലിന് 250 കിലോമീറ്റർ നീളമുണ്ടായിരുന്നു.
ഈ മതിലിന്റെ അവശിഷ്ടങ്ങൾ മരുപ്പച്ചയുടെ വടക്ക് ഭാഗത്തു നിന്നും കണ്ടെടുത്തിട്ടുണ്ട്.
അതുപോലെ ബാൾഖ് മരുപ്പച്ചക്ക് ചുറ്റുമുണ്ടായിരുന്ന മതിലിന് 65 കിലോമീറ്ററും നീളമുണ്ടായിരുന്നു.
സെല്ലുലോസ് ഇംഗ്ലീഷ് വിലാസം https://ml.wikipedia.org/wiki/Cellulose
സസ്യലോകത്തിലെ ഏറ്റവും പ്രധാനപ്പെട്ട ബൃഹത്തന്മാത്രയാണ് സെല്ലുലോസ് .
അനേകായിരം ഗ്ലൂക്കോസ് തന്മാത്രകൾ ഇണക്കിച്ചേർത്തതാണ് ഒരു സെല്ലുലോസ് ശൃംഖല.
പരുത്തി (പഞ്ഞി)യുടെ 95 ശതമാനം  സെല്ലുലോസ് ആണ്.
വൃക്ഷത്തടികളിലും ഇലകളിലും ലിഗ്നിനുമായി സങ്കരവും സങ്കീർണ്ണവുമായരൂപത്തിൽ കാണപ്പെടുന്നു.
ഭക്ഷ്യനാരുകളിലെ മുഖ്യ ഘടകവും സെല്ലുലോസ് തന്നെ.
സെല്ലുലോസിൻറെ രാസ ഘടന ഇപ്രകാരമാണ്: (C 6 H 10 O 5 ) n ഗ്ലൂക്കോസ് തന്മാത്രകളുടെ ശൃംഖലയായതിനാൽ സെല്ലുലോസ്,  പോളിസാക്കറൈഡ് ( പഞ്ചസാരയുടെ ബൃഹത് തന്മാത്ര) എന്ന രാസവിഭാഗത്തിൽ പെടുന്നു.
ഗ്ലൂക്കോസ് കണ്ണികൾ ഒരു പ്രത്യേക രീതിയിലാണ് ഇണക്കിച്ചേർത്തിരിക്കുന്നത്.
ഇതിനെ ബീറ്റ(β)സന്ധി എന്നു പറയുന്നു.
സ്റ്റാർച്ചുംഗ്ലൂക്കോസ് തന്മാത്രകളുടെ ശൃംഖലയാണെങ്കിലും ഗ്ലൂക്കോസ് കണ്ണികൾ ആൽഫാ(α)രീതിയിലാണ് കോർത്തിണക്കിയിട്ടുളളത്.
സ്റ്റാർച്ചിൻറെയും സെല്ലുലോസിൻറെയും തികച്ചും വ്യത്യസ്തമായ ഭൌതികരാസഗുണങ്ങൾക്ക് ഇതാണ് മുഖ്യകാരണം.
സെല്ലുലോസ് ശൃംഖലകൾ ക്രമമായി അടുക്കി വെക്കാൻ ബീറ്റ(β)സന്ധികളും അതുമൂലം സാധ്യമാവുന്ന ഹൈഡ്രജൻ സന്ധികളും പ്രേരകമാവുന്നതിനാൽ, ക്രിസ്റ്റലൈനിറ്റിയുടെ തോത് വളരെ ഉയർന്നതാണ്.
പരുത്തിപ്പഞ്ഞിയിൽ നിന്നാണ് ഏറ്റവും ദൈർഘ്യമുളള പരുത്തി നാരുകൾ ലഭ്യമാകുന്നത്.
സെല്ലുലോസിന് ഉതകുന്ന ലായകങ്ങളൊന്നും തന്നെയില്ല.
പക്ഷെ, പല ലായകങ്ങളിലും കുതിർത്തിയെടുക്കാനാകും.
രാസപ്രക്രിയയിലൂടെ രൂപഭേദം വരുത്തിയാൽ മാത്രമെ ലയിപ്പിക്കാൻ പറ്റു.
പരുത്തിയുടെ 95 ശതമാനവും സെല്ലുലോസ് ആണ്.
പരുത്തിനാരുകൾ കൊണ്ടുളള വസ്ത്രങ്ങൾ പല ഗുണങ്ങളുമുണ്ട്.
ഈർപ്പം വലിച്ചെടുക്കാനുളള കഴിവ് മുൻപന്തിയിൽ നിൽക്കുന്നു.
അതുകൊണ്ട് മറ്റു മനുഷ്യ നിർമ്മിത നാരുകളോടൊപ്പം ഇടകലർത്തി ഉപയോഗിക്കപ്പെടുന്നു.
പുനരുത്പാദിത സെല്ലുലോസ് (Regenerated cellulose)
മരച്ചീളുകളിൽ നിന്ന് വേർതിരിച്ചുടുക്കപ്പെടുന്ന സെല്ലുലോസാണ് സാധാരണ ഇതിനുപയോഗിക്കാറ്.
സെല്ലുലോസിനെ ക്ഷാരലായനിയിൽ ( സോഡിയം ഹൈഡ്രോക്സൈഡ്) കുതിർത്തുകയാണ് ആദ്യം ചെയ്യുന്നത്.
ഈ മിശ്രിതമാണ് സോഡാ സെല്ലുലോസ് അഥവാ ആൽക്കലി  സെല്ലുലോസ്.
ഏതാണ്ട് രണ്ടു മണിക്കൂറോളം ഇപ്രകാരം കുതിർത്തിയശേഷം അധികമുളള ലായകം ഊറ്റിക്കളഞ്ഞ്, സോഡാ സെല്ലുലോസിനെ കൊച്ചു കഷണങ്ങളായോ തരികളായോ രണ്ടാഴ്ച യോളം ഊറക്കിടുന്നു.
ഇതിനെ കാർബൺ ഡൈസൾഫൈഡ് ലായകത്തിൽ ചേർത്തിളക്കുകയാണ് അടുത്ത പടി.
ഈ മിശ്രിതമാണ് സെല്ലുലോസ് സാന്തേറ്റ്.
കടുത്ത ഓറഞ്ചു നിറവും അസഹ്യമായ ദുർഗന്ധവും സെല്ലുലോസ് സാന്തേറ്റിൻറെ പ്രത്യേകതയാണ്.
ഈ മിശ്രിതത്തിൽ നിന്ന്  കാർബൺ ഡൈസൾഫൈഡ് നീക്കം ചെയ്ത ശേഷം കിട്ടുന്ന മൃദു പിണ്ഡം  സോഡിയം ഹൈഡ്രോക്സൈഡ് ലായനിയിൽ ലയിപ്പിക്കുന്നു.
ഇതാണ് വിസ്കോസ് സൊല്യൂഷൻ .
ഇതിൽ നിന്ന് സെല്ലുലോസ് സ്വയം വേർതിരി്ഞ്ഞു വരാനായി ദിവസങ്ങളെടുക്കും.
വിസ്കോസ് സൊല്യൂഷനെ ഫിലിം രൂപത്തിൽ പാകപ്പെടുത്തിയെടുക്കുന്നതാണ് സെല്ലോഫേൻ വിസ്കോസ് സൊല്യൂഷനിൽനിന്ന് വേർതിരി്ഞ്ഞുകിട്ടുന്ന  സെല്ലുലോസ് നാരുകളായി രൂപപ്പെടുത്തുന്നതാണ് വിസ്കോസ് റയോൺ .
മറ്റു  സെല്ലുലോസ് ഉത്പന്നങ്ങൾ സെല്ലുലോസ് എസ്റ്ററുകൾ
അമ്ലങ്ങളുമായി   സെല്ലുലോസിലെ ഹൈഡ്രോക്സിൽ ഗ്രൂപ്പുകൾ രാസപ്രക്രിയയിൽ ഏർപ്പെടുമ്പോഴാണ്  സെല്ലുലോസ് എസ്റ്ററുകൾ ഉത്പാദിപ്പിക്കപ്പെടുന്നത്.
സെല്ലുലോയിഡ് 'നൈട്രോ സെല്ലുലോസ് എന്നുകൂടി അറിയപ്പെടുന്ന സെല്ലുലോസ് നൈട്രേറ്റിന് ഏറെ ചരിത്രപ്രാധാന്യമുണ്ട്.
കർപ്പൂരം ചേർത്ത് മൃദുവാക്കിയെടുത്ത പദാർത്ഥം, സെല്ലുലോയിഡ് എന്ന പേരിൽ 1870-ൽ വിപണിയിലെത്തി.
ആവശ്യാനുസരണം താപവും മർദ്ദവുമുപയോഗിച്ച്  സെല്ലുലോയിഡ് കൊണ്ട്  പലവിധ ഉരുപ്പടികളും (  ഫോട്ടോഗ്രാഫിക് ഫിലിം, നാരുകൾ, സുരക്ഷാകണ്ണടകൾ എന്നിങ്ങനെ)  അനായാസം  രൂപപ്പെടുത്തിയെടുക്കപ്പെട്ടു.
എന്നാൽ പെട്ടെന്ന് തീ പിടിക്കുന്ന പ്രകൃതമാകയാൽ അപകടസാധ്യത ഒട്ടും കുറവായിരുന്നില്ല.
പിന്നീട് മികച്ച സ്വഭാവവുശേഷതകളോടുകൂടിയ മനുഷ്യനിർമ്മിത പ്ലാസ്റ്റിക്കുകളുടെ വരവോടെ സെല്ലുലോയിഡ് പാടെ പുറന്തളളപ്പെട്ടു.
ഇന്ന്   സെല്ലുലോസ് നൈട്രേറ്റ് പ്രധാനമായും പെയിൻറ ്, വാർണിഷ് നിർമ്മാണത്തിനുപകരിക്കുന്നു.
സെല്ലുലോസ് അസറ്റേറ്റ്, ഇത് രണ്ടു തരത്തിലാവാം.
സെല്ലുലോസ് ഡൈ അസറ്റേറ്റും, സെല്ലുലോസ് ട്രൈ അസറ്റേറ്റും.
നാരുകളായും , പ്ലാസ്റ്റിക്കായും സങ്കര എസ്റ്ററുകൾ സെല്ലുലോസ് അസറ്റേറ്റ് ബ്യൂട്ടറേറ്റ്,  സെല്ലുലോസ് ബ്യൂട്ടറേറ്റ്,പ്രൊപ്യോണേറ്റ്  ഇവ പ്ലാസ്റ്റിക്കായി  ഉപയോഗപ്പെടുന്നു.
സെല്ലുലോസ് ഈഥറുകൾ
മീഥൈൽ സെല്ലുലോസ്, ഈഥൈൽ സെല്ലുലോസ് കാർബോക്സി മീഥൈൽ സെല്ലുലോസ്,  എന്നിവയാണ് ഈ വിഭാഗത്തിൽ പ്രധാനപ്പെട്ടവ.
വെളളത്തിൽ  ലയിക്കുന്ന ഇവയെല്ലാം ഭക്ഷണയോഗ്യമാണ്.
പല ആഹാരവസ്തുക്കളും  കുറുക്കിയെടുക്കാനും(thickening agent) കുഴമ്പു പരുവത്തിൽ(emulsifying agent) ആക്കാനുമായി ഇവ  ഉപയോഗപ്പെടുന്നു.
അവലംബം ↑ {{ cite journal }} : Explicit use of et al. in: | author= ( help ) .
↑ ↑ ↑ പുറംകണ്ണികൾ Original from	the University of Michigan|Digitized=	10 Aug 2006
സെലോട്ടുകൾ ഇംഗ്ലീഷ് വിലാസം https://ml.wikipedia.org/wiki/Zealots
ഒന്നാം നൂറ്റാണ്ടിന്റെ പ്രാരംഭകാലത്ത് പാലസ്തീനിൽ നിലവിലിരുന്ന ഒരു യഹൂദാ രാഷ്ട്രീയ പ്രസ്ഥാനമായിരുന്നു സെലോട്ടുകൾ (ഇംഗ്ലീഷ്: Zealots ) അഥവാ എരിവുകാർ .  'തീക്ഷണതയുള്ളവൻ', 'എരിവുള്ളവൻ', എന്നൊക്കെ അർത്ഥമുള്ള കനായി എന്ന എബ്രായ പദത്തിന്റെ ഗ്രീക്ക് പരിഭാഷയായ സെലോട്ടസ് എന്ന പദത്തിൽ നിന്നാണ് സെലോട്ടുകൾ എന്ന പേരുണ്ടാവുന്നത്.
സ്വരാജ്യ സ്നേഹികളും സ്വാതന്ത്യ മോഹികളുമായിരുന്ന അവർ അതിതീവ്ര നിലപാടുകളുളള വിപ്ലവകാരികളായിരുന്നു.
അക്കാലത്ത് പാലസ്തീൻ റോമാസാമ്രാജ്യത്തിന്റെ കീഴിലുള്ള ഒരു സാമന്ത രാജ്യമായിരുന്നു.
റോമൻ സാമ്രാജ്യത്തിനെതിരെ കലാപം നടത്താൻ സെലോട്ടുകൾ യഹൂദാ പ്രവിശ്യയിലെ ജനങ്ങളെ പ്രേരിപ്പിക്കുകയും ആയുധബലത്താൽ റോമാക്കാരെ തങ്ങളുടെ വിശുദ്ധ ഭൂമിയിൽ നിന്ന് പുറത്താക്കാനുള്ള ശ്രമങ്ങൾ നടത്തുകയും ചെയ്തു.
ഒന്നാം നൂറ്റാണ്ടിൽ ജീവിച്ചിരുന്ന പ്രശസ്ത യഹൂദാചരിത്രകാരനായ ജോസെഫസിന്റെ യഹൂദാപൗരാണികത എന്ന ഗ്രന്ഥത്തിൽ പരീശന്മാർ , സദൂക്യർ , എസ്സീനുകൾ എന്നീ മൂന്ന് പ്രമുഖ യഹൂദാ വിഭാഗങ്ങൾക്ക് പുറമേ അക്കാലത്തുണ്ടായിരുന്ന  'നാലാമത്തെ വിഭാഗം' ആയി സെലോട്ടുകളെ പരാമർശിക്കുന്നു.
റോമൻ ജനറലായിരുന്ന പോംപി ബി.സി. 63 -ൽ യെറുശലേമിനെയും പരിസര പ്രദേശങ്ങളെയും അക്രമിച്ച് കീഴ്‌പ്പെടുത്തുകയും ബി.സി. 140 മുതൽ അധികാരത്തിലിരുന്ന ഹാസ്മോണിയൻ രാജവംശത്തെ അധികാരഭ്രഷ്ടരാക്കുകയും ചെയ്തു.
ബി.സി 40-ൽ റോമാക്കാർ "മഹാനായ ഹേറോദോസ്" എന്ന് അറിയപ്പെടുന്ന ഹേറോദ് ഒന്നാമനെ യഹൂദയിലെ തങ്ങളുടെ സാമന്തരാജാവായി വാഴിച്ചു.
റോമാ ഗവണ്മെന്റിനു നേരേയുള്ള ശത്രുതയും എതിർപ്പും യഹൂദരിൽ അന്തർലീനമായിരുന്നെങ്കിലും ഹേറോദ് ഒന്നാമൻ തന്റെ വ്യക്തി പ്രഭാവം കൊണ്ടും നയചാതുര്യം കൊണ്ടും വളരെക്കാലം അവരെ ഒരു വിധം സമാധാനത്തിൽ ഭരിച്ചു.
രൂപീകരണവും ലക്ഷ്യങ്ങളും റോമാസാമ്രാജ്യത്തിൻ കീഴിൽ ഹേറോദാ രാജവംശം ഭരിച്ചിരുന്ന പ്രദേശങ്ങൾ.
ബി.സി. 4-ൽ ഹേറോദാ ഒന്നാമൻ അന്തരിച്ചു, തുടർന്ന് രാജ്യം അദ്ദേഹത്തിന്റെ മൂന്ന് മക്കൾക്കുമായി വിഭജിക്കപ്പെട്ടു.
അങ്ങനെ അർക്കലയോസ് യഹൂദ്യ, ശമര്യ എന്നീ പ്രദേശങ്ങളുടെയും ഹേറോദ് അന്തിപ്പോസ് ഗലീലിയയുടെയും ഫിലിപ്പോസ് ഇതുര്യ, തൃക്കോണിത്ത എന്നീ വടക്ക്-കിഴക്കൻ പ്രദേശങ്ങളുടെയും ഭരണാധികാരികളായി.
എന്നാൽ അർക്കലയോസിന്റെ കാര്യപ്രാപ്തിക്കുറവ് മൂലം യഹൂദ്യ, ശമര്യ പ്രദേശങ്ങൾ റോമൻ ഗവർണ്മെന്റിന്റെ നേരിട്ടുള്ള ഭരണത്തിൻ കീഴിലായി തീർന്നു.
കുറേന്യോസ് ആയിരുന്നു ആദ്യത്തെ റോമൻ ഗവർണർ.
റോമൻ സാമ്രാജ്യത്തിലെ സാമാന്യ പതിവനുസരിച്ച് പുതിയ ഭരണമേഖലയിൽ നികുതി പിരിവിനും മെച്ചപ്പെട്ട ഭരണസംവിധാനം ഏർപ്പെടുത്തുന്നതിനുമായി അദ്ദേഹം എ.ഡി 6-ൽ ഒരു ജനസംഖ്യാ കണക്കെടുപ്പിന് ഉത്തരവിട്ടു.
യഹൂദർക്ക് പുതിയ റോമക്കാരുടെ ഭരണത്തോടുള്ള അതൃപ്തി രൂക്ഷമാകുന്ന വേളയിലാണ് ഈ ഉത്തരവ് പുറത്തു വന്നത്.
യൂദാ എന്ന വ്യക്തിയുടെ നേതൃത്വത്തിൽ ഒരു വിപ്ലവം പൊട്ടിപ്പുറപ്പെട്ടു.
ജനസംഖ്യാ കണക്കെടുപ്പുമായുള്ള സഹകരണം റോമൻ ഭരണത്തിന് പൂർണ്ണമായും കീഴടങ്ങുന്നതിന് തുല്യമാണെന്ന് വിപ്ലവകാരികൾ വാദിച്ചു.
റോമാക്കാരുമായി സഹകരിച്ച യഹൂദർക്കെതിരെയും അവർ വിദ്വേഷപ്രചാരണം അഴിച്ചുവിട്ടു.
എന്നാൽ അവർക്ക് ഈ കണക്കെടുപ്പ് തടയാനായില്ല.
റോമാക്കാർ വിപ്ലവം അടിച്ചമർത്തുകയും യൂദാ കൊല്ലപ്പെടുകയും ചെയ്തു.
രക്തരൂക്ഷിതമായ ഈ വിപ്ലവത്തെ തുടർന്ന് യഹൂദരുടെ ഇടയിൽ എരിവുകാർ അഥവാ സെലോട്ടുകൾ എന്ന ഒരു വിഭാഗം ഉടലെടുത്തു.
വിദേശാധിപത്യത്തെ എതിർക്കുക, വിജാതീയ ഭരണത്തിൽ നിന്നും യഹൂദരെ മോചിപ്പിക്കുക, യഹൂദാന്യായപ്രമാണത്തിൽ തീക്ഷണതയുള്ളവരായിരിക്കുക തുടങ്ങിയവയായിരുന്നു ഈ വിഭാഗത്തിന്റെ ലക്ഷ്യങ്ങൾ.
യഹൂദരുടെ ഇടയിൽ നിലനിന്നിരുന്ന പ്രബല വിഭാഗങ്ങളായ പരീശന്മാരും സദൂക്യരും എസ്സീനുകളും ന്യായപ്രമാണത്തിൽ തീക്ഷണതയുള്ളവരായിരുന്നു.
മാത്രമല്ല അവരും റോമൻ ആധിപത്യത്തിൽ സന്തുഷ്ടരായിരുന്നില്ല.
പക്ഷേ ഇവർ ഒരോ വിഭാഗവും റോമാഭരണത്തോട് വ്യത്യസ്ഥ രീതികളിലാണ് പ്രതികരിച്ചത്.
സദൂക്യർ റോമൻ അധിനിവേശം ഒരു വസ്തുതയായി അംഗീകരിക്കുകയും പദവിയും സമ്പത്തും തേടുകയും ചെയ്തു.
അതുപോലെ, പരീശന്മാരും റോമൻ അധിനിവേശം അംഗീകരിക്കുകയും ദൈവം തങ്ങളെ ആക്കിയിരിക്കുന്ന ലോകത്ത് ജീവിക്കാനും അതേസമയം തങ്ങളുടെ 'ശുദ്ധി' നിലനിർത്താനും ശ്രമിച്ചു.
എസ്സീനുകളാകട്ടെ, മരുഭൂമിയിലേക്ക് വാങ്ങിപ്പോയി റോമാഭരണത്തിൽ നിന്നും മാറി നിന്നു.
എന്നാൽ ഇവരിൽ നിന്നെല്ലാം വ്യത്യസ്ഥമായി സെലോട്ടുകൾ റോമാക്കാരെ പരസ്യമായി എതിർക്കുവാൻ തീരുമാനിച്ചു.
അങ്ങനെ റോമാഭരണത്തിനെതിരെയുള്ള യഹൂദരുടെ വിപ്ലവപ്രസ്ഥാനമായി സെലോട്ടുകൾ നിലകൊണ്ടു.
പോരാട്ടങ്ങളും പതനവും
എ.ഡി 44-ൽ യഹൂദ്യ ഒരു ഔദ്യോഗിക റോമൻ പ്രവിശ്യയായി മാറി.
ഇതിനോടുള്ള യഹൂദരുടെ എതിർപ്പ് സെലോട്ടുകളുടെ പുനരുജ്ജീവനത്തിന് കാരണമായി.
സെലോട്ടുകൾക്കിടയിൽ കടുത്ത നിലപാടുകൾ പുലർത്തിയിരുന്ന ഒരു വിഭാഗം തീവ്രവാദത്തിലേക്കും കൊലപാതകങ്ങളിലേക്കും തിരിഞ്ഞു.   'കഠാരക്കാർ' (ഇംഗ്ലീഷ്: Sicarii) എന്ന് ഇവർ അറിയപ്പെട്ടിരുന്നു.
വസ്ത്രത്തിനുള്ളിൽ ഒളിച്ചു വെക്കാവുന്ന ഒരു ചെറിയ കഠാരയുമായി പൊതുസ്ഥലങ്ങളിൽ ചുറ്റിനടന്ന് റോമാക്കാരെയും അവരുമായി അനുഭാവം പുലർത്തിയിരുന്ന യഹൂദരെയും കൊലപ്പെടുത്തിയ ശേഷം ആൾക്കൂട്ടത്തിനിടയിൽ മറഞ്ഞു കളയുകയായിരുന്നു ഇവരുടെ പതിവ്.
അപ്രകാരം അധിനിവേശക്കാരായ റോമാക്കാരെ മാത്രമല്ല, റോമാക്കാരുമായി ഒത്തുതീർപ്പിൽ കഴിയുവാൻ ആഗ്രഹിക്കുകയോ അവരോട് സഹകരിക്കുകയോ ചെയ്ത സ്വന്തജനങ്ങളേയും അവർ കൊല്ലാൻ തുനിഞ്ഞു.
റോമാക്കാർക്കെതിരെയുള്ള യഹൂദരുടെ ആദ്യ കലാപത്തിൽ (എ.ഡി 66-70) സെലോട്ടുകൾ സുപ്രധാന പങ്ക് വഹിച്ചു.
എന്നാൽ, ഒടുവിൽ യെറുശലേം റോമാക്കാരുടെ കീഴിലായി.
സെലോട്ടുകൾ മസാദയിലെ പഴയ കോട്ടയിലേക്ക് പിൻവാങ്ങി അവിടം ആസ്ഥാനമാക്കി.
വിജയികളായ റോമാക്കാർ തുടർന്നുള്ള വർഷങ്ങളിൽ യഹൂദരുടെ അവശേഷിക്കുന്ന പ്രതിരോധങ്ങളെയും ഇല്ലാതാക്കാൻ ശ്രദ്ധവെച്ചു.
ഇതിന്റെ ഭാഗമായി ഇത് എ.ഡി.73-ൽ  റോമൻ പടയാളികൾ മസാദയിലെ സെലോട്ടുകളുടെ കോട്ട വളഞ്ഞു.
പാരമ്പര്യ കഥകൾ പ്രകാരം സെലോട്ടുകളുടെ തലവനായ എലയാസർ ബിൻ യായിർ റോമാക്കാരുടെ അടിമകളാകുന്നതിലും നല്ലത് സ്വയം മരണം വരിക്കുന്നതാണെന്ന് തന്റെ ഈ അനുയായികളെ പ്രഭാഷണങ്ങളിലൂടെ ഉദ്ബോധിപ്പിച്ചിരുന്നു.
ഒരു ഉപരോധത്തിനുശേഷം റോമാക്കാർക്ക് കോട്ടയുടെ മതിലുകൾ തകർക്കാൻ കഴിഞ്ഞു.
എന്നാൽ  കോട്ടയിലേക്ക് കടന്ന റോമൻ പടയാളികൾക്ക്  ആത്മഹത്യ ചെയ്യപ്പെട്ട സെലോട്ടുകളും അവരുടെ കുടുംബാംഗങ്ങളുമായി ഏകദേശം 960 അറുപതു പേരുടെ മൃതശരീരങ്ങളാണ് കാണാൻ കഴിഞ്ഞത്.
സെലോട്ടുകളുടെ മതഭ്രാന്താണ് യഹൂദന്മാരുടെ രാജ്യത്തെ നാശത്തിലേക്കും തകർച്ചയിലേക്കും നയിച്ചതെന്ന് ചില ചരിത്രകാർ അഭിപ്രായപ്പെടുന്നു.
എ.ഡി 70-ൽ യെറുശലേം ദേവാലയം നശിപ്പിക്കപ്പെടുവാനിടയായത് തീവ്രവാദികളായിരുന്ന സെലോട്ടുകളുടെ വിപ്ലവം മൂലമായിരുന്നു എന്ന് ഇവർ ചൂണ്ടിക്കാണിക്കുന്നു.
വിവിധ ഗ്രന്ഥങ്ങളിലെ പരാമർശങ്ങൾ
ജോസിഫസിന്റെ കൃതികളിലും യഹൂദാ റബ്ബൈനിക സാഹിത്യങ്ങളിലും സെലോട്ടുകളെ കുറിച്ചുള്ള പരാമർശങ്ങൾ ഉണ്ട്.
ജോസിഫസിന്റെ യഹൂദരുടെ യുദ്ധം ( The Jewish War ), യഹൂദാപൗരാണികത ( Jewish Antiquities ) എന്നീ കൃതികളിലാണ് സെലോട്ടുകളെ പറ്റിയുള്ള ദീർഘമായ വിവരണങ്ങൾ ഉള്ളത്.
എന്നാൽ ജോസീഫസിന്റെ വിവരണങ്ങൾ റോമൻ പക്ഷപാതപരവും പലപ്പോഴും വിശ്വാസയോഗ്യമല്ലാത്തവയുമാണ് എന്ന് വിമർശനങ്ങളുണ്ട്.
ബൈബിൾ പുതിയ നിയമത്തിലും സെലോട്ടുകളെ പറ്റിയുള്ള പരാമർശങ്ങൾ കാണാവുന്നതാണ്.
യേശുവിന്റെ പന്ത്രണ്ട് അപ്പോസ്തലന്മാരിൽ ഒരാളായിരുന്ന എരിവുകാരനായ ശിമോൻ മുൻപ് സെലോട്ടുകളിലെ അഥവാ എരിവുകാരിലെ അംഗമായിരുന്നുവെന്നും ആ ബന്ധം വിടുർത്തിയ ശേഷവും അപ്രകാരം വിശേഷിപ്പിക്കപ്പെടുകയായിരുന്നുവെന്നും കരുതപ്പെടുന്നു.
എന്നാൽ ശിമോൻ സെലോട്ടുകളിൽ പെട്ടയാളായിരുന്നതിനാലല്ല, മറിച്ച് യേശുവിനൊപ്പം ചേരുന്നതിനു മുൻപ് ഇദ്ദേഹം പ്രകടിപ്പിച്ചിരുന്ന യഹൂദ നിയമങ്ങളോടുള്ള അമിതമായ "തീക്ഷ്ണത" അഥവാ "എരിവ്" ആണ്  ഇപ്രകാരം വിശേഷിപ്പിക്കുവാനിടയാക്കിയത് എന്നും അഭിപ്രായമുണ്ട്.
ചില ബൈബിൾ പരിഭാഷകളിൽ ഇദ്ദേഹത്തെ "തീവ്രവാദിയായി അറിയപ്പെട്ടിരുന്ന ശിമയോൻ" എന്നും "തീക്ഷ്ണവാൻ എന്ന് വിളിക്കപ്പെടുന്ന ശെമഓൻ" എന്നും വിശേഷിപ്പിച്ചിരിക്കുന്നു.
സെല്ലുലാർ ജയിൽ ഇംഗ്ലീഷ് വിലാസം https://ml.wikipedia.org/wiki/Cellular_Jail
ഇന്ത്യൻ സ്വാതന്ത്ര സമര സേനാനികളെ തടവിൽ പാർപ്പിക്കുന്നതിനായി ബ്രിട്ടീഷുകാർ 1906-ൽ -പണി കഴിപ്പിച്ച ജയിലാണ് സെല്ലുലാർ ജയിൽ .
ആൻഡമാനിലെ പോർട്ട് ബ്ലെയറിലാണ് കുപ്രസിദ്ധമായ ഈ തടവറ സ്ഥിതി ചെയ്യുന്നത്.
698 ജയിലറകളാണ് ഇവിടെയുള്ളത്.
ബരിൻ ഘോഷ് (ശ്രീ ഒറൊബിന്ദോയുടെ ഇളയ സഹോദരൻ), ഹേമചന്ദ്ര ദാസ് , മഹാബീർ സിംഹ് , കമൽനാഥ് തിവാരി , ഭുക്തേശ്വർ ദത്ത് , ശിവ് വർമ്മ , ജയ്ദേവ് കപൂർ , ഗയ പ്രസാദ് തുടങ്ങിയ പ്രമുഖ സ്വാതന്ത്ര സമര സേനാനികളും ഹിന്ദു ദേശീയവാദി വി.ഡി. സാവർക്കർ ഉൾപ്പടെയുള്ളവരും സെല്ലുലാർ ജയിൽ ശിക്ഷ അനുഭവിച്ചവരിൽ ഉൾപ്പെടുന്നു.
സ്വാതന്ത്രാനന്തരം 1969ൽ ഇത് സ്മാരകമാക്കി മാറ്റി.
പോർട്ട്ബ്ലയറിലെ സെല്ലുലാർ ജയിൽ - വാച്ച്ടവറും ജയിലിന്റെ രണ്ടു വിംഗുകളും ആന്തമാനിലെ പ്രസിദ്ധമായ സെല്ലുലാർ ജയിൽ, സൂര്യാസ്തമയത്തിന്റെ ശോഭയിൽ ചരിത്രം
ആൻഡമാൻ ദ്വീപസമൂഹങ്ങളുടെ ആദ്യകാല  സമഗ്ര  പര്യവേക്ഷണം നടത്തിയത് ബ്രിട്ടീഷ് നാവികസൈനികോദ്യോഗസ്ഥൻ  ആർച്ചിബാൾഡ്  ബ്ലെയർ ആണ് , , .
ബ്രിട്ടീഷ് കപ്പലുകൾക്ക്    ബംഗാൾ ഉൾക്കടലിൽ ഒരു ആശ്രയത്താവളമെന്ന നിലക്ക്  ആൻഡമാനിൽ  ഒരു തുറമുഖം വികസിപ്പിച്ചെടുക്കാൻ  ഈസ്റ്റ് ഇന്ത്യാ കന്പനി പദ്ധതിയിട്ടു.
പീനൽ കോളണി (1858- 1900)
1857-ലെ ശിപായി ലഹളക്കു ശേഷം   രാഷ്ട്രീയത്തടവുകാരേയും   ക്രിമിനൽ കുറ്റവാളികളേയും ആൻഡമാനിലേക്ക് നാടുകടത്തി അവിടെ സ്ഥിരമായി  തടങ്കൽ കോളനി ( പീനൽ കോളണി)  സ്ഥാപിക്കാനായി       ബ്രിട്ടീഷ് അധികാരികൾ  തീരുമാനിച്ചു.
ശിക്ഷാകാലാവധി കഴിഞ്ഞശേഷം  കുറ്റവാളികളെ ആൻഡമാനിൽത്തന്നെ പുനരധിവസിപ്പിച്ച്    കോളണി വികസിപ്പിക്കാനായിരുന്നു പദ്ധതി.
ഇതനുസരിച്ച്  പതനെട്ടിനും നാല്പതിനുമിടക്ക്  പ്രായമുള്ളവരും കഠിനാധ്വാനം ചെയ്യാൻ കഴിവുള്ളവരും ജീവപര്യന്തത്തടവിനു വിധിക്കപ്പെട്ടവരുമായ   തടവുകാരാണ് ആൻഡമാനിലേക്ക്  അയക്കാൻ തെരഞ്ഞെടുക്കപ്പെട്ടത്.
പോർട്ട് ബ്ലെയർ കേന്ദ്രമാക്കി ഏതാണ്ട്  അഞ്ഞൂറു ചതുരശ്ര മൈൽ കാട് വെട്ടിത്തെളിയിച്ച്  തടങ്കൽ കോളണി  ഉണ്ടാക്കിയത്   തടവുകാർ  തന്നെയായിരുന്നു .
പാളയത്തിനു ചുറ്റും നിബിഡമായ കാടും  കാട്ടിനകത്ത്  ആദിവാസികളും  അതിനപ്പുറം  ചതുപ്പുനിലവും ആഴക്കടലും കാരണം തടവുകാർക്ക്  രക്ഷപ്പെടാനാവാത്ത  അവസ്ഥയായിരുന്നു.
ഒരു കണക്കിന് ദ്വീപുതന്നെ ജയിലാണെന്ന അവസ്ഥ.
അതിനാൽ ജയിൽ നിയമങ്ങൾ  കർശനമായിരുന്നില്ല.
രാത്രിയിൽ മാത്രമെ തടവുകാർ  പാളയത്തിൽ അടക്കപ്പെട്ടിരുന്നുള്ളു.
അതുകൊണ്ടുതന്നെയാവാം  ഇന്ത്യക്കകത്തെ ജയിൽവാസത്തേക്കാൾ  ആൻഡമാനിലേക്കുള്ള നാടുകടത്തൽ കുറ്റവാളികൾ ഇച്ഛിച്ചതെന്നും വ്യാഖ്യാനിക്കപ്പെട്ടു .
ഭരണസൗകര്യത്തിനായി  കോളണി  കിഴക്കും പടിഞ്ഞാറും ജില്ലകളായി  വിഭജിക്കപ്പെട്ടു.
ഓരോ ജില്ലയും ഉപജില്ലകളായും വേർതിരിക്കപ്പെട്ടു.
പക്ഷെ ഓഫീസുകളുടേയും  പട്ടാളത്താവളത്തിൻറേയും   ആസ്ഥാനം തൊട്ടടുത്തുള്ള റോസ് ദ്വീപിലായിരുന്നു.
പുരുഷത്തടവുകാർ മാത്രമായിരുന്ന പീനൽകോളണി അസ്വാഭാവികവും പ്രകൃതിനിയമങ്ങൾക്ക് വിരുദ്ധവും ആയിരുന്നു.
കോളണിയിൽ സ്വവർഗരതിയും അതുമൂലമുള്ള അക്രമങ്ങളും കൊലപാതകങ്ങളും വർധിച്ചു എന്നത് അധികാരികളെ അസ്വസ്ഥരാക്കി , .
1860-ലാണ്  ഇന്ത്യൻ ജയിലുകളിൽനിന്ന് തടവുകാരികളെ ആൻഡമാനിലെ പീനൽ കോളണിയിലേക്ക് നിർബന്ധപൂർവം മാറ്റിപ്പാർപ്പിക്കാൻ തുടങ്ങിയതെന്ന് രേഖകൾ പറയുന്നു.
ആൻഡമാനിലെത്തിയ ആജീവനാന്തത്തടവിനു വിധിക്കപ്പെട്ടവരും ഹ്രസ്വകാലത്തടവുകാരുമായ സ്ത്രീകളുടെ പേരുവിവരങ്ങളും ലഭ്യമല്ല ,  ശിക്ഷാകാലാവധി കഴിഞ്ഞ തടവുകാരെ  ആൻഡമാനിൽത്തന്നെ പുനരധിവസിപ്പിക്കുന്നതിനായി  ഉപാധികളോടെ വിവാഹബന്ധങ്ങൾ പ്രോത്സാഹിപ്പിക്കപ്പെട്ട
1872-ൽ  തടവുകാരിലൊരാൾ  തടങ്കൽ കോളണി സന്ദർശിക്കാനെത്തിയ  വൈസ്രോയി മേയോ പ്രഭുവിനെ  കൊലപ്പെടുത്തി.
മാത്രമല്ല തടവുകാർക്കിടയിൽത്തന്നെ കുറ്റകൃത്യങ്ങൾ പെരുകി, പലരും ദ്വീപിൽ നിന്ന് രക്ഷപ്പെടാനുള്ള പ്രയത്നങ്ങളും നടത്തി.
ഇതിനെത്തുടർന്ന്  ദ്വീപിൽ അതീവ സുരക്ഷയുള്ള ജയിലും കർശനമായ ജയിൽ നിയമങ്ങളും   ആവശ്യമാണെന്ന്  അധികൃതർ കണക്കുകൂട്ടി.
ലയൽ-ലെത്ബ്രിജ് റിപോർട്ട്
ഏകാന്തത്തടവുകാർക്കായുള്ള  ജയിലും ജയിലറകളും എത്തരത്തിലുള്ളവയായിരിക്കണമെന്നും     കുറ്റവാളികളെ എങ്ങനെ തരംതിരിക്കണമെന്നും  മറ്റുമുള്ള  അതിവിശദമായ വിവരങ്ങളടങ്ങിയ    റിപോർട്ട് തയ്യാറാക്കപ്പെട്ടു.
ബംഗാൾ സിവിൽ സർവീസ്  ഉദ്യോഗസ്ഥൻ സർ ചാൾസ് ജെയിംസ്  ലയലും   ഇൻസ്പെക്ടർ ജനറൽ ഓഫ് ജയിൽ  സർജൻ  മേജർ ആൽഫ്രഡ് സ്വൈൻ ലെത്ബ്രിജും ചേർന്നാണ് ഈ റിപോർട്ട് തയ്യാറാക്കിയത് .
1896-ൽ  നിർമാണം തുടങ്ങിയ  ജയിൽ   1906-ലാണ്  പൂർത്തിയായത്.
ആൻഡമാൻ- നികോബർ സെൻസസ് 1901
ആൻഡമാൻ-നികോബർ ദ്വീപ സമൂഹങ്ങളുടെ സമഗ്രമായ സെൻസസ്  ആദ്യമായി എടുക്കപ്പെട്ടത് 1901-ൽ ആയിരുന്നു.
ആൻഡമാൻ ദ്വീപുകൾ, നികോബർ ദ്വീപുകൾ, പീനൽ കോളണി എന്നിങ്ങനെ തരംതിരിച്ചാണ് കണക്കെടുപ്പു നടന്നത്.
ഇതനുസരിച്ച് 1901 മാർച്  ഒന്നിന് പീനൽ കോളണിയിലെ മൊത്തം ജനസംഖ്യ  16,256 ആയിരുന്നു.
ഇവരിൽ മുക്കാൽ പങ്കും(  11947 പേർ.  ഇവരിൽ  730  സ്ത്രീകളും  ഉൾപെടും )  തടവുപുള്ളികളായിരുന്നു.
സെല്ലുലർ ജയിൽ ഒന്നാം ഘട്ടം  (1906-1921)
പുതുതായി വന്നെത്തുന്ന   തടവുകാരെ    നിശ്ചിതകാലത്തേക്ക്  ഏകാന്തത്തടവിനു  വിധേയരാക്കിയാൽ അവരെ എളുപ്പം മെരുക്കിയെടുക്കാനാകുമെന്ന്   ലയൽ-ലെത്ബ്രിജ്  റിപോർട്ട്  അവകാശപ്പെട്ടു , .
ഇതിനായി  അറുന്നൂറോളം ഒറ്റമുറികളുള്ള ജയിൽ നിർമിക്കാനായിരുന്നു  നിർദ്ദേശം.
ഈ റിപോർട്ടിൻറെ അടിസ്ഥാനത്തിലാണ് സെല്ലുലർ ജെയിൽ  നിർമിക്കപ്പെട്ടത്.
1896  ഒക്റ്റോബറിൽ  എഞ്ചിനിയർ  മക്വില്ലൻറെ മേൽനോട്ടത്തിൽ  നിർമാണം  ആരംഭിച്ചു.
തടിയടക്കം നിർമാണസാമഗ്രികൾ മിക്കവയും ബർമയിൽ നിന്ന്  കടൽമാർഗം   കൊണ്ടുവന്നു.
ആൻഡമാൻ കടലിൽ  സുലഭമായിരുന്ന പവിഴപ്പുറ്റുകൾ നീറ്റുകക്കുള്ള സ്രോതസ്സായി.
സ്റ്റാർ ഫിഷ് ( കടൽ ജീവി) സെല്ലുലർ ജയിലിൻറെ മാതൃക.
ജയിൽ മ്യൂസിയത്തിലെ കാഴ്ചവസ്തു
ഒരു നിരീക്ഷണ ഗോപുരത്തിനെ കേന്ദ്രമാക്കി  ഏഴു കൈകളുള്ള സ്റ്റാർഫിഷിൻറെ  ആകൃതിയിലായിരുന്നു മൂന്നു നിലകളുള്ള  ജയിൽ.
ഏഴു വശങ്ങളിലും മുറികളുടെ എണ്ണം  ഒരേ വിധത്തിൽ ആയിരുന്നില്ല.
ഒന്നാമത്തെതിൽ 78, രണ്ടാമത്തേതിൽ 60, മൂന്നാമത്തേതിൽ156, നാലാമത്തേതിലും അഞ്ചാമത്തേതിലും 105  , ആറാമത്തേതിൽ126, ഏഴാമത്തേതിൽ 63   എന്നിങ്ങനെ ആയിരുന്നു.
ഓരോ മുറിക്കും  പതിമൂന്നര അടി നീളവും ഏഴടി വീതിയും ആണ് ഉണ്ടായിരുന്നത്.
തടവുകാർ
ആലിപൂർ ബോംബു കേസിലെ പ്രതികളായിരുന്നുവത്രെ  സെല്ലുലാർ ജയിലെ ആദ്യ തടവുകാർ .
ബരീന്ദ്ര ഘോഷ്,  ഉല്ലാസ്കർ ദത്ത്,  ഉപേന്ദ്രനാഥ് ബാനർജി, പേം ചന്ദ്ര ദാസ്, ഇന്ദു ഭൂഷൺ റോയ്, ബിഭൂതി ഭൂഷൺ സർകാർ, ഋഷികേശ് കഞ്ചിലാൽ ,സുധീർ കുമാർ  സർകാർ, അവിനാശ് ചന്ദ്ര ബാനർജി,  തുടങ്ങി  ഒട്ടനേകം  പേർ രാജ്യദ്രോഹക്കുറ്റം ചുമത്തപ്പെട്ട്   1909 ഡിസംബറിൽ  അൻഡമാനിലെത്തി.
1914-ൽ  ഇവരിൽ ചിലർ ഇന്ത്യൻ  ഉപദ്വീപിലെ ജെയിലുകളിലേക്ക് തിരിച്ചയക്കപ്പെട്ടു.